पाएं अपने शहर की ताज़ा ख़बरें और फ्री ई-पेपरडाउनलोड करें
स्कॉर्पियो की टक्कर से अनियंत्रित ट्रक (अशोक लीलैंड) डिवाइडर तोड़कर सड़क के दूसरी तरफ चला गया। ट्रक सामने से आ रही बाइक को कुचलते हुए सड़क किनारे गड्ढों में पलट गया। बाइक पर सवार पिता ईश्वर पाल व उनके 32 साल के बेटे मामचंद की कुचले जाने से मौत हो गई। दोनों पंचकूला के रायपुररानी क्षेत्र के गांव बागवाला के रहने वाले थे। दोनों सहारनपुर के गांव बलवा खेड़ी अपनी रिश्तेदारी में गए थे। ईश्वर पाल के बेटे जितेंद्र पाल की शिकायत पर स्कॉर्पियो और ट्रक चालकों के खिलाफ केस दर्ज हुआ है।
जितेंद्र ने बताया कि उनके पिता व भाई हीरो पैशन प्रो बाइक पर रिश्तेदारी में गए थे। रविवार को दोपहर डेढ़ बजे वहां से वापसी के लिए चले थे। शाम को करीब साढ़े 6 बजे मुलाना अनाज मंडी के पास पहुंचे। अम्बाला-यमुनानगर हाईवे पर अम्बाला की तरफ से काले रंग की स्कॉर्पियो तेज गति से आ रही थी।
स्कॉर्पियो चालक ने ट्रक को ओवरटेक करने की कोशिश की और आगे की तरफ ट्रक के साइड मार दी। तेज गति ट्रक से चालक नियंत्रण खो बैठा। ट्रक डिवाइडर लांघ कर सड़क के दूसरी तरफ चला गया। इसी बीच यमुनानगर की तरफ से बाइक पर आ रहे पिता-पुत्र को कुचलते हुए खदान में पलट गया। दूसरी साइड में स्कॉर्पियो ने एक रेहड़ी को भी टक्कर मारी। लोग ने पिता-पुत्र व रेहड़ी वाले को एमएम अस्पताल में भर्ती कराया। जहां पिता-पुत्र को मृत घोषित कर दिया गया। स्कॉर्पियो नई है और 2 मार्च 2021 को ही चंडीगढ़ हेड आफिस में रजिस्टर्ड हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn